Downloaded from YTS.MX
Official YIFY movies site: YTS.MX
PORRÁ LESZÜNK
Negyedik testvér! Miért nem jössz már ki?
Siess!
Iparkodj már! Mindenki rád vár.
Siess!
Gyere ki!
Igyekezz!
Nesze, vedd fel a bátyád új kabátját!
Van rizs bőven. Vegyél a gombócból!
Vegyél még! Teszek neked rizst.
Én végeztem, egyetek csak! Tele vagyok.
Kitűztétek már az esküvőt?
Majd szólj, mikor lesz, és elmegyek a lakodalomra.
Persze, bácsi. Majd küldünk meghívót.
- A fiatalabbnak van menyasszonya? - Igen, már eljegyezték egymást.
De várnia kell egy évet az esküvővel.
Hogy két testvérem is egyszerre nősüljön meg, arra nincs pénzem.
Gyere, ülj le!
- Itt vagy végre! - Maradjatok ülve!
Át kellett volna hívnom a férjedet ebédelni, hogy beszélgessünk.
Csökönyös vén szamár. Nem szereti a felhajtást.
Hogy került megint az udvarra az a nyomorult szamár?
Az a semmirekellő!
Folyton etetem, de nem tudja, mi az elég.
Agyon kéne ütnöm azt a mihaszna dögöt.
Öntök még forró vizet.
Kuijing! Mit szólsz a negyedik testvérhez?
Sógornő! Kuijingnek hívják, ugye?
Igen, jól emlékszel.
Menj csak ki pisilni!
Pisilnie kell?
Kuijing sógora és sógornője...
Én mindig őszinte vagyok, úgyhogy nem fogok kertelni.
Szerintem Kuijing és a negyedik testvér egymásnak lettek teremtve.
A harmadik testvére talált is nekik egy házat.
Mit gondolsz?
Szerintem is illenek egymáshoz.
Ha te ezt mondod, akkor szerintünk is.
Nézzük meg, megtalálta-e a latrinát!
Már vissza kellett volna jönnie.
Kuijing, ott van a latrina!
Ma Hongmei, vedd el ezt a 200 jüant!
Ne haragudj, hogy ezzel terheltelek,
hogy összehozd a negyedik testvér, Vas, és a másik fiam esküvőjét.
A fiatalok manapság nem szeretnek az idősekkel lakni.
Ami az idősebbik fiam menyasszonyát illeti...
Megkérdeznéd tőle, hogy beleegyezik-e egy tavaszi esküvőbe?
Köszönöm, hogy mindkettőjüknek találtál valakit.
Kuijing a testvére udvarában lakik.
Nyomorúságos élete van.
Kicsi kora óta verték és kínozták. Nem tudja visszatartani a vizeletét.
Nem lehet gyereke, úgyhogy ki máshoz mehetne férjhez?
A testvére és a sógornője alig várják, hogy megszabaduljanak Vastól.
Ha elveszi Kujingot, Vas elköltözik.
És az idősebbik fiú is végre megházasodhat.
Ne aggódj, Vas és Kuijing összeházasodnak.
Nagyon köszönöm, hogy összehoztad őket.
Nem is tudom, mihez kezdtem volna nélküled.
Kuijing!
Visszajövet csukd be az ajtót, nehogy bejöjjön a szamár!
Üljenek közelebb egymáshoz!
A vőlegény üljön közelebb!
Így már jobb. Forduljon jobban a menyasszony felé!
Jó, kicsit le a fejet!
Így jó lesz.
A menyasszony nézzen feljebb!
Még egy kicsit!
Ferdén ül, és felhúzta a vállát.
Nem azt, a másikat!
Jól lesz. Most nézzenek rám!
A menyasszony is.
Így jó. Egy, kettő, három.
Apám.
Anyám.
A fiatok vagyok, Vas.
Ő itt Cao Kuijing.
Összeházasodtunk.
Jöttünk hozzátok papírpénzt égetni.
Fogadjátok el!
Költsétek el a bátyámmal, Arannyal!
És a másikkal, Ezüsttel.
Legyetek jók!
Tessék, egy alma!
Vedd el!
Edd meg!
Tessék! Ropogós.
Tessék! Egyél!
Egyél!
"Ha az élők nem esznek, a holtaknak se jut." Egyél!
Azért hívtunk ma össze mindenkit,
hogy segítsünk megmenteni Csang Jungfut.
Betegen fekszik a kórházban.
Segíteniük kell rajta.
Mi mentsük meg őt?
Nem csoda, hogy napok óta nem látni. A városban bujkál.
Minket kéne megmenteni.
Ma kellene földbérletet és bért fizetnie.
Csang Jungfu maguknak a földbérlettel tartozik, a falunak pedig a vízdíjjal.
Csakhogy most betegen fekszik a kórházban,
és vérre van szüksége.
Ritka a vércsoportja, amiből hiány van.
Akinek RH-negatív, "pandavére" van, az segíthet őt megmenteni.
Itt van velünk a fia.
A tavaly elvetett termésből
még egy szemet sem adtunk el.
Keressük a megoldást, hogy el tudjuk adni a termést,
és kifizethessük maguknak a földbérletet.
És a béreket, amivel tartozunk, úgyhogy...
Erre az évre visszakapják a földjeiket, hogy maguk műveljék meg.
Ez egyévi földbérlet árának felel meg.
Az egyetlen falulakó, akinek pandavére van, az Vas Ma.
Remélem, tudsz segíteni Csang Jungfunak.
Ki az a Vas Ma?
Biztos a negyedik Ma gyerek.
A panda nemzeti kincs. Úgyhogy ő is nemzeti kincs!
Nem nemzeti kincs az, csak panda.
Nem panda, csak pandavérű.
Nem adunk vért.
Ha ti adni akartok, adjatok a sajátotokból!
Mit kérsz érte cserébe?
Félek a kórháztól.
Megértem.
Semmi baj.
Felhívom egy barátomat, a kórházban dolgozik.
Megkérem, hogy jöjjenek hozzánk a véradós kocsival.
Beviszem a városba, hozzánk, hogy ott adjon vért.
Ne a kórházban. Rendben?
Induljunk!
Odakint vár a kocsi. Menjünk!
- Álljon meg! - Mi a baj?
Álljon meg!
Várjon egy kicsit!
Várjon, nyitom!
Legközelebb szóljon, ha pisilnie kell! Összehugyozta a kocsimat?
Egyenek előbb valamit!
Egyen csak!
Jók a véreredmények.
Vegye le a kötést! Ez csak vérminta volt a vizsgálathoz.
Minden rendben.
Nincsenek fertőző betegségei, levehetjük a vért.
Menjünk ki a kocsihoz, ott vesszük le a vért. Itt nem higiénikus.
- Maradjon csak, egyedül megyünk! - Hát jó.
Most már ehet valamit, de ne túl sokat!
Ne izguljon, maradjon itt!
Visszajönnek, ha végeztek.
Tessék, a búzamagok!
Írd fel a számlámra!
Ha sikerült eladni az őszi termést,
kiegyenlítem a számlát.
Rendben.
Adtál Csang Jungfunak a pandavéredből.
Miért nem kéred meg, hogy vegyen neked magot meg trágyát,
és vigye el neked a BMW-jével? Miért a szekereddel cipekedsz?
Miért hitelre kéred?
A bátyád évek óta kihasznál.
Még lakodalmat se szervezett az esküvődre.
Vehetnél pár üveggel, és megülhetnénk az esküvődet.
Igen, ünnepeljük meg!
Ne járassátok a szátokat!
Ne bátorítsd, hogy igyon!
Láttad, hogy megijedt a felesége? Egyből maga alá vizelt!
Összesen 590 jüan. Itt írd alá!
Adok ujjlenyomatot.
Jó, megvagyunk.
Elhoztam, hogy ezzel menj be holnap a városba
az unokaöcséd nászbútoraiért.
Kibéreltem egy kocsit, de nem fért fel rá minden.
Gondoltam, bérelek még egy kocsit, de nem éri meg.
Eljöhetnél segíteni.
Jól van.
- Bejössz? - Nem, korán lefekszem.
Tessék, edd meg, amíg meleg!
Hogy remeg a kezed!
Forró.
Hagyd egy kicsit hűlni, mielőtt megeszed!
Ebédre és vacsorára
melegítsd meg a zöldségeket az edényben!
Egyél hozzá gombócot!
Késő este lesz, mire megjövök.
Sötét van az úton. Vigyázz magadra!
Tudom.
Vedd ki a gombócokat a gőzkosárból, ha elkészültek!
- Mennyi ez a kabát? - Négyszáz.
Ne menjen el! Odaadom 300-ért.
Márkás darab. Jöjjön!
150 alá nem mehetek.
Csak 50 jüanom van.
Hozzátesz ötvenet, és odaadom.
Tegye félre nekem!
Hozok pénzt, ha legközelebb jövök a városba. Akkor megveszem, jó?
Még ilyet! Pénz nélkül vásárolni!
A két BMW nem eladó.
Apámmal autó nélkül maradnánk.
Jó.
Nyolcvanért odaadja?
Rendben.
Csak mert maga az első vevőm.
Gyorsan, sietek!
Tessék! Itt van hozzá egy zacskó.
Bácsi!
Jó sok bútort vett!
Ezek az unokaöcsém nászbútorai.
- Bejöttem értük a városba. - Értem.
Tessék, vegye el a kabátot!
Vegye el gyorsan!
El ne ejtse! Mennem kell.
Vegye úgy, mint kölcsönt!
Ezerszer megmondtam, hogy gyere korábban.
Ne éjnek idején. Nincs az olyan messze.
Kúszva is hazaértél volna sötétedés előtt.
Vigyázzatok a kanapé lábaira!
Késő este van. Mit keresel itt ebben a hidegben?
Még forró. Igyál te is belőle!
Megizzadtam a sok gyaloglásban. Nem éreztem a hideget.
A forró víz...
közben többször is kihűlt.
Újramelegítettem, és itt vártalak.
Aztán megint, de még mindig nem jöttél.
Fogd! Melegítsd meg a kezed!
Fogd!
Tessék! Vedd fel ezt, ha kimész esténként!
Elég hosszú, hogy...
eltakarja a fenekedet.
Melegen tart.
Gyere, ülj fel a szekérre!
Látom, hogy remeg a kezed. Eldobod a jó magokat is.
- Kapaszkodj, elindulunk! - Jó.
Amikor beugráltak a vízbe, kérdeztem, nem félnek-e az emberevő halaktól.
Nem mernek sokáig a vízben maradni.
Beugranak, és már jönnek is ki. Be a vízbe, ki a vízből.
Jaj, te szegény...
Milyen régóta dolgozol a bátyádnak,
és még tévét se vett neked.
Még most is máshoz kell átjárnod tévézni.
Itt mossák a ruháikat és az élelmiszereket.
De ha élelmiszereket mosnak itt,
akkor az emberevő halak is megjelennek.
Főleg októberben.
Olyankor már az élelmiszereket se lehet megmosni.
Ki kell merniük a vizet, hogy itt mossák meg.
Amikor halat mosnak, és kiöntik a vödörből vizet,
látni a mozgást a vízben.
Az emberevő halak nagy hadát.
- Mi szél hozta erre, főnök úr? - Látom, tévét néznek.
- Üljön le! - Nem, állva maradok.
Csak kérdezni akartam valamit.
A szomszédjukról érdeklődnék.
Hány éve áll már üresen a háza?
- Miért kérdi? - Elmondom, miért.
Pár napja összeült a falutanács.
A kormány javítani akar a lakáshelyzeten
és a vidéki életkörülményeken.
Ezért le akarja bontani a régi, üresen álló házakat.
15 ezer jüant adnak a bontásért,
és 15 ezret, ha felújítják.
Aha...
Öt vagy hat éve nem jártak erre.
Úgy tudom,
mind elmentek dolgozni délre,
és odalent vettek házat.
Csak ennyit akartam, nem is zavarok.
Viszlát!
Te szerencsétlen! Miért pisiltél a sámlira?
Azt hiszed, papírral le lehet törölni?
Itt hagytad a tojást, amit kölcsönkértél.
Maga az...
Ma Juven.
Igen.
- Visszajött. - Vissza, igen.
- Visszajött. - Igen.
Felhívtak a falutanácstól.
Azt mondták, hogy 15 ezer jüant adnak egy lebontott házért.
Tudnak róla?
Úgyhogy pakoljanak ki a következő napokban.
Kivettem pár napot, hogy elintézzem a régi házunk bontását.
Ha megvan, sietek is vissza dolgozni Tungkuanba.
Tessék, cigaretta!
Tessék!
Vegyen egyet!
Hoztam egy kis vizet.
Nem, nem.
Köszönöm!
A helyükben nem aggódnék.
Sok üres ház van a faluban.
Költözzenek be egybe, amit nem bontanak le!
Ja, igen...
Azt javaslom, hogy rakják meg a kocsit
az ajtó- és ablakkeretekkel. Használják el tűzifának!
Hagyd, majd én!
Fecskefészek.
Idén már nem fogja megtalálni a régi fészkét.
Megvan? Akkor menjünk!
Vigyázz!
Így jó?
Egy kicsit feljebb.
Most jó.
Szerintem pár nap,
és kikelnek a csibék.
Aratásra a tyúkok már tojni fognak.
Azzal nincs mit tenni.
Jó lesz trágyának a többi hajtásra.
Minden embernek megvan a maga sorsa.
A búza sem kivétel.
Annak is megvan a sorsa.
Ha jön a nyár,
levágják sarlóval.
Miért gyalogolsz? Ülj fel!
- Túl nehéz lennék a szamárnak. - Túl nehéz?
Arra van a szamár. Ha annyira félted,
parancsold le róla azt a haszontalan hercegnődet!
- Van még? - Az ott.
Jó, menjünk a következőhöz!
HASZNÁLATON KÍVÜLI HÁZ
Tessék, fogd a kabátod!
Gyere! Ezt nézd!
Kikelnek a fiókák.
A keltetős fiókáknak nincs anyjuk.
Úgyhogy akit először meglátnak, azt fogják az anyjuknak tekinteni.
Később is hallgatni fognak rád.
Ne segíts! Hadd álljon egyedül lábra!
Mehetünk.
Ezt a vödröt viszem én.
Kész van az ennivaló.
Gyere enni!
Mindjárt. Még végzek a téglavetéssel.
Várjon kicsit!
Előbb végeznem kell az agyaggal.
Ne menj! Nem akarom, hogy elmenj.
Jó lett a kabát?
Doktornő, vegye le tőlem a vért!
Az övé helyett.
Hadd pihenjen!
Akárki vére nem jó. Ezért kell folyton magukat zargassuk.
Ellazíthatja.
Hé!
Jöjjön be és egyen! Jöjjön enni!
Majd ő is jön, ha végeztek.
Jöjjön!
Ne edd meg! Leesett a földre.
Nem baj.
Minden a földből indul.
Minden a földből nő ki.
A föld nem undorodik tőlünk. Mi miért undorodnánk tőle?
A föld tiszta dolog.
Lehetsz gazdag és nagyhatalmú,
vagy egyszerű ember.
Ha elvetsz egy zsák búzát,
a föld tízszeresen meghálálja.
Sőt, hússzorosan is.
Az az átkozott szamár!
Átkozott dög!
Nincs más, amit rághatna?
Amiért megevett pár kukoricamagot,
ősszel eggyel kevesebb csutkát kap.
Amit megevett, azt megevett.
Fogd! Viheted.
Én előremegyek.
A szamár húzza az igát.
Ha én is felülök a szekérre,
belerokkan.
Jól van.
- Én gyomlálom tovább a kukoricát. - Jó.
Jövök érted, ha megraktam a szekeret.
Gyere, megyünk a nagyihoz! Azok koszosak.
Gyere, ülj fel a szekérre!
- Nem. - Gyere, ülj fel!
Látod ezt? Hogy odavan azért a nőért!
Legszívesebben magához láncolná.
Nagyon szereti, és jól is bánik vele.
Velünk bezzeg senki sem törődik.
Senki sem szeret minket. Ki törődik velünk?
Látod, hogy szereti! Bele kellett volna egyezned a házasságba.
Ha hozzámész, életed végéig törődött volna veled.
Vén bolond!
Csak példának hoztam fel. Az a nő jobban él bármelyikünknél.
Mit akarsz ezzel? Mindenki kényezteti a feleségét.
Holnap pihenj egy jót!
Hallod?
A régi üvegek az ereszben megint fütyülnek.
Lassan, nehogy eless! Vaksötét van.
Sok zsákot elfújt a szél.
Ne sírj! Az csak pár zsák.
Gyere, ezt terítsd magadra!
Ne velem törődj, mentsd a téglákat!
Menj vissza, megfázol ebben az esőben.
Egyszerre sírsz, nevetsz és folyik a taknyod.
Ugye nem fáztál meg?
Annyira nem vagyok gyenge.
Régen egy pajtában aludtam a bátyám udvarában.
Megszoktam a nagy szelet és az esőt.
Semmiség.
Nem olyan, mint a szamarunk?
De. Nagyon hasonlít.
A szalmaszamárnak jó dolga van.
Nem kell legelnie, és nem parancsolgatnak neki.
Amikor először jártam a harmadik bátyád házában,
láttam, hogy megveri a szamarat.
A sógornőm félt, hogy összepisilem magam,
és nem kellek majd neked.
Úgyhogy kiküldött pisilni.
És megláttalak,
ahogy a szamarat vigasztalod az udvaron.
Kukoricával eteted.
Ennek a szamárnak...
Ennek a szamárnak jobb élete volt, mint nekem.
Úgy éreztem,
hogy jó ember vagy,
akihez hozzámehetek.
Aznap folyton engem bámultál.
Annyira zavarban voltam,
fel se mertem nézni.
Az öregemberek és az asszonyok a hídnál
azt mondták, legszívesebben magamhoz láncolnálak.
Meg kell kösselek,
nehogy éjszaka legurulj a tetőről.
Hűvösebb lesz a tetőn aludni.
Te! Hallom, hogy megy a tévéjük.
Tévézz egy kicsit!
Menj csak! Majd hívlak, ha végeztem a darálással.
Tévézz!
Neked rappelem e dalt
Az ágyban a szenvedély kihalt
Nem kell sokat ennem
Ne agyald túl és ne kertelj
Hadd adjak neked egy sportkocsit
Jaoting, Jaoting Gyere, énekelj velem kicsit!
Friss, tegnapi őrlés. Egy zsák.
Ha elfogy a szénád, gyere és adok.
Úgy lesz.
Ősszel majd hozok érte pár zsák krumplit.
Annyit nem ér a széna. Másfél zsák is elég.
Vittem egy kis tehéntrágyát a legelődről.
- Ha eltüzelted, gyere és adok. - Jó.
Jól van, állj!
Kuijing! Húzd!
Húzd!
Jó, Így jó!
Lassabban! Jó, jó!
Lassan! Lassan!
- Le ne ess! - Jó.
- Óvatosan! - Jó.
Apám.
Anyám.
Arany testvérem.
Ezüst testvérem.
Én vagyok, Vas.
Házat építünk.
Kuijinggal jöttünk hozzátok papírpénzt égetni.
Fogadjátok el és költsétek el!
Érzed? Kalászol a búza.
Érzed?
Finom illata van, amikor kalászba szökik.
Volt régen a falunkban egy bolond.
Mindennap ugyanazt motyogta.
Kérdezte a sarlótól: "Mit szólhat ehhez a búza?"
Kérdezte a csipegető verebektől:
"Mit szólhat ehhez a búza?"
Kérdezte a malomkőtől:
"Mit szólhat ehhez a búza?"
Mit mondhatott a búzamag, hogy így bánnak vele?
Én is hallottam ilyet.
A mi falunkban is volt egy bolond, aki ilyeneket mondott.
Amikor kisgyerek voltam,
a többi gyerek kavicsokkal parittyázta.
De a tanárunk a szárnyai alá vette.
Amikor meglátta a parittyázást, csúnyán leteremtett minket.
Még etette is a bolondot.
Csak most, hogy fél lábbal a sírban állok,
értettem meg, mire gondolhatott a bolond.
Én is adtam neki gombócot,
és emiatt a bátyám és a sógornőm
olyan durván megvertek,
hogy két hétig járni se bírtam.
Akkor ugyanarról az emberről beszélünk.
Tarts egy kis szünetet!
Jó.
De előbb kiegyenesítem ezeket a kukoricaszárakat.
Gyere, egyél gombócot!
- Előbb kezet mosok. - Jó.
Gyere le te is ide, megmosom a kezed!
Gyere!
Megvagy!
Gyorsan, hozz szénát és száraz fát!
Egyél!
Doktornő!
Doktornő, megtelt a vérzsák.
Megtelt. Vegye ki a tűt!
- Még nincs tele, várjunk! - Húzza ki a tűt!
Üljön le és legyen türelemmel!
Tessék, hoztam egy könnyebb kabátot.
Jönnek a melegek, ebben nem izzad meg.
Tessék, vegye el!
Uram!
- Igen? - Szóval...
A földbérleteket és a béreket
mihamarabb ki kellene fizetniük.
Az időseknek a faluban nem könnyű megélniük.
Iskoláztatniuk kell az unokáikat, orvoshoz járnak,
gazdálkodnak, fizetnek a vetőmagokért és a trágyáért.
Ezek mind kiadások. Szükségük van a pénzre.
Épp vért vesznek magától. Miért szónokol még most is az érdekükben?
Igen, tudom.
Ha eladtuk a kukoricát, mind ki lesznek fizetve.
Ha kivették a tűt, egyen valamit!
Egyél előbb!
Majd folytatod a fenést.
Egyél gombócot!
És igyál egy kis vizet!
Megvagyok. Emiatt nem kell hazajárnod.
Előbb fel akarom rakodni a kévéket.
Ha végeztem, majd leülök és iszom.
Jól van.
Ne kapkodj!
Szép lassan!
Fel tudod adni a villával az utolsó pár kévét?
Ha lemászom értük,
félek, hogy összetaposom amit felraktam.
Vigyázz, tönkreteszed a kalászokat!
Te semmirekellő!
Hány zsák búzát megettél!
És még pár kévét se tudsz feladni nekem.
A szamár bezzeg el tudja húzni a szekeret.
Gyere, ülj fel a szekérre!
Na, ülj fel a szekérre!
Ülj fel a szekérre!
Túlraktam az elejét, ha felülsz hátulra, egyenesbe hozod.
Ne mérgelődj, szállj fel!
Menj!
Csináltam neked fészket.
Csak ülj bele!
És tartsd két kézzel a kötelet!
Kapaszkodj erősen!
Ültettem neked virágot.
Nyomot hagyott.
Így megtalállak, akármerre mész.
Hát... Jól termett az idei búza.
Ehetsz, amennyit akarsz.
Lehet akármennyi ennivaló, a hasamban nem lesz több hely.
Kipattogtál a búzától.
Ne kapard! Hogy lett ennyi kiütés a csuklódon?
Ne kapard, mert csak rosszabb lesz tőle.
Gyere le! Mosakodj meg, akkor nem fog viszketni a nyakad!
Ma nagyon erős a sodrás.
Beállhatsz a két rúd közé.
Majd én tartalak, ne félj!
Gyere le!
Hideg.
Dehogy, gyere! Ha már a vízben leszel, melegebbnek fogod érezni.
Foglak.
Dőlj rá! Kapaszkodj!
Nem bírja a lábam. Túl gyors a víz.
Te csak fogódzkodj a fába! Majd én lesuvickollak.
Gyere, jól ledörzsöllek!
A fecskék saját fészket építenek.
Milyen fecske költözne be a maguk fészkébe?
Ma Csengvan!
Visszajött.
A fecskék megismerik a fészkeiket.
A régi fészek a lebontott házon volt.
Most, hogy elkészült a házuk,
kötözzenek át ide valamelyik nap.
- Rendben. - Csak ennyit akartam. Megyek is.
- Jöjjön, üljön le! - Nem, megyek is tovább.
- Van hol laknia? - Van, ne aggódjon!
- Kirámoltak? - Igen.
Akkor kezdhetik a bontást.
Nem tudna várni még pár napot?
Amíg kirepülnek a fecskefiókák.
Rohanok vissza Sencsenbe dolgozni. Nem várok holmi fecskékre.
Jöjjön!
Gyorsan!
Siessen!
Jöjjön, innen kezdjék a bontást!
Mit akar ott?
Repüljetek!
Menjetek már!
Megnézed? Egyenesen áll?
Feljebb ezt az oldalt!
Egy kicsit feljebb.
Még egy kicsit.
Jó, most jó.
- Menj, egyél! - Jól van.
Az üvegek az ereszben itt sokkal szebben fütyülnek,
mint a régi házban.
Ahogy az embernek a saját gyereke a legkedvesebb,
úgy a házi gombóc is otthon az igazi.
Sosem hittem volna,
hogy ebben az életben
még lesz egy saját házam.
A saját, fűtött ágyamban alhatok.
Ha betakarítjuk és eladjuk az őszi kukoricát,
újévre veszek neked egy nagy tévét.
És elviszlek egy nagyvárosi kórházba,
aztán keresek egy jó orvost, aki kivizsgál.
Soha életemben nem jártam még nagy városban.
Én se voltam.
Utána pedig mindent megnézünk a városban.
Hagyd, viszem én!
Látom, beköltöztetek.
Az utóbbi időben lefoglalt az idősebbik unokaöcséd esküvője.
Nem volt időm segíteni a költözésben.
Tessék, egy kis maradék a lakodalomból.
Senki sem nyúlt hozzá.
Gondoltuk, biztos a házon dolgoztok,
úgysem érnétek rá eljönni a lakodalomba.
Gyere, menjünk be!
Jó itt is.
Meg akartam beszélni veled valamit.
Az állam szerint minden szegény háztartás
jogosult egy tanácsi lakásra. Jelentkeztem a nevedben.
80 négyzetméter.
Valamivel több mint 10 ezer jüanért. Kifizetem helyetted.
Én csak egy gazda vagyok.
Mit csinálnék egy városi lakásban?
Miből tartanám fenn?
Ha odaköltöznék,
hol tartanám az öszvért, a disznókat és a csibéket? Nem kell.
Figyelj!
A kisebbik unokaöcséd mondta, hogy most kell jelentkezni.
Most nagyon drágák az ilyen lakások.
Ne hagyd ki ezt a lehetőséget!
Amúgy legalább 200 ezerbe kerülne.
Ha most kihagyjuk ezt a lehetőséget, honnan szerzünk ennyi pénzt,
hogy vegyünk neki egy lakást?
A kezem...
Valami megharapott és feldagadt.
Rákötöztem egy békát, hogy méregtelenítse.
Az egész falura csak négy lakás jut. Hogy kerülhettem sorra?
Ezzel ne foglalkozz!
Csak szólnod kell.
A legszegényebbek közt vagy a faluban.
Nincsenek gyerekeid.
És odaadod a pandavéredet Csang Jungfunak.
Megmented Csang Jungfut, amivel megmented az ittenieket is.
Ha nem segítesz Csang Jungfunak, meghal.
Akkor kitől hajtanák be a földbérletet és a bérüket?
Hogyan jutna hozzá a falu az elmaradt vízdíjhoz?
Ha jelentkezel a lakásért, senki se mer majd nemet mondani.
A BMW-jével kellene kiszállítania a jussodat,
hogy ne a szamarad cipekedjen.
Munkához és cipekedéshez
az én "Szamarám" jobb, mint az ő BMW-je.
Azt mondja, a BMW nem olyan jó, mint a "Szamara".
Méghogy az ő szamara többet ér...
Következő!
Béreltünk öntől egy hektár földet.
Az 725 jüan, stimmel?
Stimmel.
Akkor elvehet hét zsák kukoricát. Hozzácsapok még 12 kilót.
Az hogy lehet?
A gabona kilója 1,60 a piacon. Miért 1 jüanért számolja kilóját?
Kéri vagy nem? Ha nem, menjen haza és várjon!
Amíg ki tudom fizetni magát.
Két hektár földbérlettel tartozom. Öt mázsával.
Úgy van.
Vigyen öt mázsát!
Vonja le a két kabát árát!
Adjon csak 420 kilót! Megbeszéltük, kölcsön volt.
Így állapodtunk meg.
Jól van.
Tegyetek csak 420 kilót!
Következő!
Nézd!
Úgy néz ki, mintha lábnyomokat ültetnél a földbe.
Lehet, hogy pár nap múlva nem az őszi zöldség,
hanem lábnyomok hajtanak ki.
Annak nem örülnék.
Mert azok a lábak földbe gyökereznek, és nem tudnak elmenni.
Vagy ledönti őket a szél,
vagy lelegeli egy szamár.
Verebek csipkedik, megvágja a sarló.
A földben kell maradnia és tűrnie.
Az igaz.
Mi bárhova mehetünk a lábainkkal.
Jobban járunk, mint a búza és a zöldségek a földeken.
Ami a földben terem meg, nem mehet sehova.
Fújja a szél, égeti a nap.
Élsz, aztán meghalsz. A föld az életed.
Az igaz.
De ha belegondolsz...
A mi lábaink hova visznek minket?
Mi is a földhöz vagyunk kötve.
Nem mehetünk sehova.
Mégis hogyan élne egy paraszt föld nélkül?
Erre tessék!
Nem rossz ez az épület.
Igen, jól megépítették.
A balkon szép világos.
Igen, nem rossz.
Ma úr! Hamarosan beköltöznek ebbe a tágas, tiszta lakásba.
Ez milyen érzéssel tölti el?
Az emberek ellaknak itt.
De hova kerülnek
a disznók, a tyúkjaim meg a szamaram?
Szerintem a lakás nem rossz, de a konyha egy kicsit szűkös.
Valahogy megoldják.
A nappali viszont szép nagy.
Egy, kettő.
Három, négy.
Öt.
Az az átkozott tyúk
átment kotlani Ma Csengvan régi házába.
Akkor ezért számoltam eggyel kevesebbet!
- Megszökött, hogy ott tojjon. - Hát...
Majd rakok neki fészket,
hogy megszokjon, és ide rakja a tojásait.
Hát, végülis Ma Csengvan régi házában nőtt fel.
Mi bajod?
Megszédültem.
Forró a kezed.
Lázas vagy. Állj fel és menj be!
Gyere!
Nem nézel ki jól.
Gyere gyorsan! Takarózz be a dunyhával, jól kiizzadod magadból.
Ülj fel!
Edd meg a buggyantott tojást, amíg meleg!
Aztán idd meg a csalánlevest is!
Egyél! Amíg még meleg.
Kóstold meg a felnevelt csirkéid első tojásait!
Olyan szerencsétlen vagyok!
Régen,
amikor még a fészerben laktam, sosem voltam beteg.
Most meg jól eszem, jó dolgom van, mégis beteg vagyok.
Egyél belőle te is!
Egyél szépen! Gyerünk!
Ettől majd megint erőre kapsz.
- Egyél egy kicsit! - Na, egyél már! Egyél!
Egyél szépen!
Mostantól mindennap tojni fognak.
Enned kell.
Csinálok nekik ketrecet,
különben megint visszaszöknek tojni a régi házba.
Egyél és nemsokára jobban leszel!
Egy gerendával meg lehetne oldani.
A feleséged hozott két gombócot meg egy tojást.
Téged keresett.
Mondtuk, hogy várjon, mindjárt jössz,
de amikor felállt, megszédült és beleesett a vízbe.
Lao Vang bement érte.
Fuss utána, hogy kihúzta-e.
Kuijing!
HÁZASSÁGKÖTÉS IDŐPONTJA: 2011. FEBRUÁR 8.
Odafent vannak még esküvői ruháink.
Nézzék meg! Ez a legújabb férfi kollekciónk az idei szezonra.
Ez is jól néz ki.
Van kínai és Nyugati stílusban is. Ezen az oldalon vannak a női ruhák.
Ezek pedig ruhák a lakodalomhoz.
A házassági fotójuk nagyon homályos, ha belenagyítok.
Nincs meg jobb felbontásban?
Kuijing, vidd magaddal ezt a tévét!
Szabad vagy, mehetsz.
Egész életedben kihasználtak. Nem volt elég?
Nyomorult állat!
Tényleg mindent elad?
Igen.
Ennivalónak se tart meg semmit?
Nem.
Maga tudja.
Akkor gyorsan összeadom.
Volt összesen 912 kiló búzája.
A nedvességet leszámolva az nagyjából 850 kiló.
Kukorica, 1999 kiló.
A nedvességet kivonva, az 1900 kiló, igaz?
Ha magának is megfelel,
akkor az összesen 3974 jüan.
Kerekítsük le a négy jüant, könnyebb lekönyvelni.
Tessék, 3900 jüan, számolja meg!
És adok még hetvenet.
Végül is egy faluból vagyunk.
Ha pénzre van szüksége, felvásárolom.
Ha bárki másról lenne szó, nem adnék érte ilyen jó árat.
Tavasz óta vettél nálam műtrágyát,
gyomirtót, vetőmagot összesen 1510 jüanért,
és őszi zöldségmagokat 60-ért.
Az összesen 1570 jüan. Nézd meg, hogy stimmel-e!
Felírtam magamnak, stimmel.
Hidegebb lett a kukoricaaratás óta.
Jönnek a hidegek.
Tavasszal kölcsönkértem tőled tíz tojást.
Csak tíz tojás volt, hagyjad!
Ebben egyeztünk meg.
Mondtam akkor is, hogy csak kölcsönbe kérem.
Gyere! Ülj le és beszélgess velünk!
Most, hogy van saját házad és van mit enned,
könnyebb és nyugodtabb az agglegényélet.
Mindent kipakolt?
- Mindent. - Akkor elkezdjük a bontást.
Kezdhetik.
Jöjjön, írja alá!
Jár a bontás után a 15 ezer jüan. Tessék, itt van!
A nagybátyja is beköltözik a toronyházba.
Ő is új életet kezd.
Magyar szöveg: Csémy András Iyuno